የመጀመሪያው የገለልተኛ ብሔራዊ የኢኮኖሚ ምክር ቤት አባላት ተመረጡ፡፡

የመጀመሪያው የገለልተኛ ብሔራዊ የኢኮኖሚ ምክር ቤት አባላት ተመረጡ፡፡
ባሕር ዳር፡ ታኅሣሥ 05/2013 ዓ.ም (አብመድ) የገለልተኛ የብሔራዊ የኢኮኖሚ ምክር ቤት ምስረታ የመንግሥትን የማሻሻያ ፕሮግራም በስኬት ለማስፈጸም ነው የተቋቋመው፡፡ ምክር ቤቱ የኢኮኖሚውን እድገት ቀጣይነት ለማረጋገጥ የምሁራንና የባለሙያዎችን ምክር እንዲሁም ግብረ መልስ ተግባራዊ ያደርጋል ነው የተባለው።
ገለልተኛ ከሆኑ ምሁራንና ባለሙያዎች ሃሳብ መቀበል የፖሊሲን አካታችነት ከመጨመር ባለፈ ያልታዩ ጉዳዮችን ለማየት፣ ሃገሪቱ ያለችበትን ውስብስብ የሆነ የድህነትንና ሌሎች ማኅበራዊ ችግሮችን ለመረዳትና ዉጤታማ የፖሊሲ አማራጮችን ለመመርመር ያስችላል ተብሏል።
ታህሳስ 21 ቀን 2012 ዓ.ም በጠቅላይ ሚኒስትር ጽሕፈት ቤት በወጣው ማስታወቂያ መሰረት የገለልተኛ ብሔራዊ የኢኮኖሚ ምክር ቤት እጩ አባላትን በጥቆማና በስራ ማመልከቻ መቀበል መጀመሩን ይፋ ሆኖ ነበር። ጥሪውን ተከትሎ በጥቅሉ ወደ 290 እጩዎች ቀርበዋል፡፡
በሦስት ደረጃ የተከፈለ የማጣራት ሂደት ከተከናወነ በኋላ ስማቸው ከዚህ በታች የተዘረዘሩት ምሁራን ፍቃደኝነትታቸው ተረጋግጦ የመጀመሪያው የገለልተኛ ብሔራዊ የኢኮኖሚ ምክር ቤት አባላት ሆነው እንዲመረጡ መወሰኑን የጠቅላይ ሚኒስትር ጽሕፈት ቤት በማኅበራዊ ትስስር ገጹ አስፍሯል።
በዚህም መሰረት
1.ፕሮፌሰር አለማየሁ ገዳ2. ፕሮፌሰር ብርሃኑ አበጋዝ3. ፕሮፌሰር ጋቢሳ እጀታ4. ፕሮፌሰር መላኩ ደስታ5. ፕሮፌሰር ሰይድ ሀሰን6. ዶ/ር ታደለ ፈረደ7. ፕሮፌሰር ጣሰው ወልደ ሃና8 ዶ/ር አለማየሁ ስዩም9.ዶ/ር አሉላ ፓንክረስት10. ዶ/ር ዲማ ነገዎ11. ዶ/ር እሌኒ ገ/መድህን12. ፕሮፌሰር ለማ ወልደ ሰንበት13. ዶ/ር ራሄል ካሳሁን14. ዶ/ር ሰገነት ቀለሙ15. ዶ/ር ዮናስ ብሩ16. አቶ ህላዊ ታደሰ ናቸው፡፡